ROMÂNIA

JUDEȚUL CLUJ

COMUNA TRITENII DE JOS

CONSILIUL LOCAL

HOTĂRÂREA nr. 31

din 27.04.2021

privind indexarea impozitelor și taxelor locale in Comuna Tritenii de Jos pentru anul fiscal 2022

Consiliul local al comunei Tritenii de Jos, judetul Cluj, întrunit în ședința ordinară din data de 27.04.2021 ;

Luând în dezbatere proiectul de hotărâre cu privire la indexarea impozitelor și taxelor locale în comuna Tritenii de Jos pentru anul fiscal 2022, inițiat de către dl. Primar- Dan Alexandru Iosif, în baza referatului întocmit de către d-na Chiroi- Pușcaș Andreea- Augustina – Birou contabilitate (taxe și impozite), vizat de comisia de specialitate a Consiliului Local nr. 1;

În conformitate cu prevederile :

* Titlului IX ” Impozite și taxe locale „ din Legea nr. 227/2015 privind Codul Fiscal, cu modificările și completările ulterioare,
* art. 27 și art. 30, alin. 1-6 din Legea nr. 273/2006 privind finanțele publice locale, cu modificările și completările ulterioare,
* Legii 207/2015 privind Codul de procedură fiscală, cu modificările și completările ulterioare,

În temeiul prevederilor art. 129 alin. 2 lit. (b) si alin. 4 lit. (c), precum si ale art. 139 alin. 3 lit. (c) din OUG nr. 57/2019 privind Codul administrativ,

HOTĂRĂŞTE:

**Art.1.** – Se aprobă indexarea cu rata inflației de 2,6% a sumelor aferente impozitelor și taxelor locale stabilite pe baza unei anumite sume în lei, precum și limitele amenzilor care se fac venit la bugetul local al comunei Tritenii de Jos, conform Anexei nr. 1, care face parte integrantă din prezenta hotărâre.

**Art.2.** – Prezenta hotărâre intră în vigoare la data de 01.01.2022 și va fi luată în calcul la stabilirea impozitelor și taxelor locale aferente anului 2022.

Art.3. – Cu ducerea la îndeplinire a prezentei hotărâri se încredințează Compartimentul Impozite și Taxe din cadrul Primăriei Comunei Tritenii de Jos.

Art. 5 – Comunicarea prezentei hotărâri și aducerea la cunoștință publică se fac de către secretarul general al comunei Tritenii de Jos.

PREŞEDINTE DE ŞEDINŢĂ

CECLAN AUREL

SECRETAR GENERAL,

DEOȘEAN ADINA

Consilieri total 13, prezenti 11,

Voturi pentru 11, împotrivă 0, abţineri 0.